Document ID: 32005R1216

32005R1216
L 199/32
JURNALUL OFÍCIAL AL UNIUNII EUROPENE
REGULAMENTUL (CE) NR. 1216/2005 AL COMISIEI
din 28 iulie 2005
de modificare a Regulamentului (CE) nr. 1227/2000 privind stabilirea unor reguli detaliate de aplicare a Regulamentului (CE) nr. 1493/1999 al Consiliului privind organizarea comună a pieței vitivinicole, cu privire la potențialul de producție
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), în special articolul 80 litera (b),
întrucât:
(1)
Mai multe state membre întâmpină dificultăți serioase în aplicarea dispozițiilor articolului 2 alineatul (3) din Regulamentul (CE) nr. 1493/1999 cu privire la procedura de regularizare a plantațiilor ilicite. Aceste dificultăți se referă în special la data de la care trebuie pusă în aplicare procedura respectivă. Într-adevăr, aplicarea diferitelor dispoziții privind acordarea derogării necesită cheltuieli administrative însemnate și complexe, în special privind controlul și sancțiunile.
(2)
Pentru a rezolva aceste dificultăți, este necesară o modificare a dispozițiilor prevăzute pentru regularizarea plantațiilor ilicite. Până la prezentarea unei propuneri corespunzătoare a Consiliului și pentru a permite o bună desfășurare a acestor sarcini administrative, data prevăzută de Regulamentul (CE) nr. 1227/2000 al Comisiei (2) pentru încheierea procedurii trebuie definitiv amânată până la 31 decembrie 2007.
(3)
Prin urmare, Regulamentul (CE) nr. 1227/2000 al Comisiei trebuie modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a vinului,
ADOPTĂ PREZENTUL REGULAMENT:
Articolul 1
La articolul 2 din Regulamentul (CE) nr. 1227/2000, alineatul (1)a se înlocuiește cu următorul text:
„(1a) Data limită stabilită la articolul 2 alineatul (3) din Regulamentul (CE) nr. 1493/1999 se prelungește până la 31 decembrie 2007.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 august 2005.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 iulie 2005.

Labels: 6